TomoTesten/trubar-sodna-praksa huggingface dataset:
Up-235/97
Natisni
Opravilna št.:
Up-235/97
Datum odločitve:
11. 9. 1997
ECLI:
ECLI:SI:USRS:1997:Up.235.97
Akt:
Ustavna pritožba dr. B. F. zoper sklep Občinskega sveta Piran št. 108-2/95-97 z dne 29.5.1997
Izrek:
Ustavna pritožba dr. B. F. zoper sklep Občinskega sveta Piran se zavrže.
Evidenčni stavek:
Ker pritožnik ni izčrpal pravnih sredstev, je senat Ustavnega sodišča ustavno pritožbo zavrgel.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.

Izjemno odločanje Ustavnega sodišča pred izčrpanjem izrednih pravnih sredstev (očitnost zatrjevane kršitve, nepopravljive posledice).
Pravna podlaga:
Ustava, 157. čl.

Zakon o Ustavnem sodišču (ZUstS), 50., 51., 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
18. 7. 1997
Vrsta odločitve:
sklep
Vrsta rešitve:
zavrženje
Dokument:
US18491
Up-235/97
11.9.1997
S K L E P
Ustavno sodišče je v postopku za preizkus ustavne pritožbe dr. B. F. iz P. na seji senata dne 11. septembra 1997
s k l e n i l o:
Ustavna pritožba dr. B. F. zoper sklep Občinskega sveta Piran št. 108-2/95-97 z dne 29.5.1997 se zavrže.
O b r a z l o ž i t e v
1. Pritožnik je dne 17.7.1997 vložil ustavno pritožbo zoper sklep, s katerim je Občinski svet razrešil člane Nadzornega odbora občine Piran. Pritožnik meni, da Občinski svet ne more odvzeti mandata članom Nadzornega odbora zaradi tega, ker se je eden od članov tega organa in njegov predsednik odpovedal svoji funkciji. Predlaga, da Ustavno sodišče izreče izpodbijani sklep za ničen in pred končno odločitvijo zadrži izvrševanje izpodbijanega akta.
2. Po določbi 50. člena Zakona o Ustavnem sodišču (Uradni list RS, št. 15/94 v nadaljevanju: ZUstS) lahko vsakdo ob pogojih, ki jih določa ta zakon, vloži pri Ustavnem sodišču ustavno pritožbo, če meni, da mu je s posamičnim aktom državnega organa, organa lokalne skupnosti ali nosilca javnih pooblastil kršena njegova človekova pravica ali temeljna svoboščina. Po določbi prvega odstavka 51. člena ZUstS se ustavna pritožba lahko vloži šele, ko so izčrpana vsa pravna sredstva. Pred izčrpanjem izrednih pravnih sredstev pa lahko Ustavno sodišče po določbi drugega odstavka citiranega člena izjemoma odloča o ustavni pritožbi, če je zatrjevana kršitev očitna in če bi z izvršitvijo posamičnega akta nastale za pritožnika nepopravljive posledice.
3. Po določbi prvega odstavka 157. člena Ustave odloča o zakonitosti posamičnih aktov, s katerimi državni organi, organi lokalnih skupnosti in nosilci javnih pooblastil odločajo o pravicah ali o obveznostih in pravnih koristih posameznikov in organizacij, v upravnem sporu pristojno sodišče, če za določeno zadevo ni z zakonom predvideno drugo sodno varstvo. Pritožnik ni izkazal, da je izčrpal to sodno varstvo, niti ni predlagal, da Ustavno sodišče ustavno pritožbo obravnava po določbi drugega odstavka 51. člena ZUstS, zato je senat Ustavnega sodišča ustavno pritožbo zavrgel.
4. Senat Ustavnega sodišča je ta sklep sprejel na podlagi druge alinee prvega odstavka 55. člena ZUstS v sestavi predsednik dr. Tone Jerovšek in člana mag. Matevž Krivic in dr. Lovro Šturm.
Predsednik senata
dr. Tone Jerovšek
U-I-170/97
Natisni
Opravilna št.:
U-I-170/97
Datum odločitve:
10. 7. 1997
Objavljeno:
OdlUS VI, 107
ECLI:
ECLI:SI:USRS:1997:U.I.170.97
Akt:
Pravilnik o plačilih staršev za programe v vrtcih (Uradni list RS, št. 44/96)
Izrek:
Pobuda za oceno ustavnosti in zakonitosti Pravilnika o plačilih staršev za programe v vrtcih se zavrne.
Evidenčni stavek:
Ker pobudnik izpodbija določbe zakona, katerih ustavnost je Ustavno sodišče že presojalo, pa pri tem ne navaja novih pravnih in dejanskih razlogov, se njegova pobuda zavrne kot očitno neutemeljena, ker od ponovne ocene ustavnosti ni mogoče pričakovati drugačne odločitve.
Geslo:
Obnova postopka pred Ustavnim sodiščem, ponovno odločanje o isti zadevi.
Vrtci, plačilo staršev za programe.
Pravna podlaga:
Zakon o Ustavnem sodišču (ZUstS), 43., 26. čl.
Opomba:
V obrazložitvi svoje odločitve se Ustavno sodišče sklicuje na svojo zadevo št. U-I-330/96 z dne 11.6.1997.
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Adrijana Basatjančič, Nova Gorica
Datum vloge:
24. 6. 1997
Vrsta odločitve:
sklep
Vrsta rešitve:
zavrnitev
Dokument:
US18444
Dokument v PDF obliki:
U-I-170-97.pdf
113 KB
Prenesite datoteko
U-I-170/97
10.7.1997
S K L E P
Ustavno sodišče je v postopku za preizkus pobude Adrijana Bastjančiča iz Nove Gorice in drugih na seji dne 10. julija 1997
s k l e n i l o :
Pobuda za oceno ustavnosti in zakonitosti Pravilnika o plačilih staršev za programe v vrtcih (Uradni list RS, št. 44/96) se zavrne.
O b r a z l o ž i t e v
1. Pobudniki izpodbijajo v izreku navedeni pravilnik, predvsem peti odstavek 3. člena, 5. člen in prvi del četrtega odstavka 22. člena, ker menijo, da jih taka ureditev postavlja v neenakopraven položaj v primerjavi z drugimi starši.
2. Ustavno sodišče je ustavnost in zakonitost izpodbijanih določb že ocenjevalo v zadevi štev. U-I-330/96 in jih z odločbo, sprejeto na seji dne 11. junija 1997 (Uradni list RS, št. 39/97), razveljavilo. Razveljavitev bo na podlagi 43. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) začela učinkovati šest mesecev po objavi v Uradnem listu RS.
3. Pobuda v tej zadevi je bila vložena 23.6.1997, Ustavno sodišče pa jo je prejelo 24.6.1997, torej po seji, na kateri je razveljavilo sporne določbe. Ker je o ustavnosti izpodbijanih določb že odločilo in ker pobudniki ne navajajo nobenih novih razlogov za neustavnost teh določb, je Ustavno sodišče pobudo zavrnilo kot očitno neutemeljeno.
4. Ustavno sodišče je sprejelo ta sklep na podlagi 26. člena ZUstS v sestavi: namestnik predsednika dr. Lovro Šturm in sodniki dr. Peter Jambrek, dr. Tone Jerovšek, mag. Matevž Krivic, mag. Janez Snoj, dr. Janez Šinkovec, Franc Testen in dr. Boštjan M. Zupančič. Sklep je sprejelo soglasno.
P r e d s e d n i k:
dr. Lovro Šturm
Up-53/97
Natisni
Opravilna št.:
Up-53/97
Datum odločitve:
2. 7. 1997
ECLI:
ECLI:SI:USRS:1997:Up.53.97
Akt:
Ustavna pritožba Z. B. zoper sklep Višjega sodišča v Kopru št.

Kp 33/97 z dne 6.2.1997 v zvezi s sklepom Okrožnega sodišča v Novi Gorici št. Ks 13/97 z dne 30.1.1997
Izrek:
Ustavna pritožba Z. B. zoper sklep Višjega sodišča v Kopru v zvezi s sklepom Okrožnega sodišča v Novi Gorici se zavrže.
Evidenčni stavek:
Ustavno sodišče zavrže nepopolno vlogo (ustavno pritožbo), če je pritožnik kljub pozivu Ustavnega sodišča v določenem roku ne dopolni.
Geslo:
Nepopolna vloga, njena nedopolnitev v določenem roku.
Pravna podlaga:
Zakon o Ustavnem sodišču (ZUstS), 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
11. 2. 1997
Vrsta odločitve:
sklep
Vrsta rešitve:
zavrženje
Dokument:
US18464
Up-53/97
2.7.1997
S K L E P
Ustavno sodišče je v postopku za preizkus ustavne pritožbe Z. B. iz B. na seji senata dne 2. julija 1997
s k l e n i l o:
Ustavna pritožba Z. B. zoper sklep Višjega sodišča v Kopru št.
Kp 33/97 z dne 6.2.1997 v zvezi s sklepom Okrožnega sodišča v Novi Gorici št. Ks 13/97 z dne 30.1.1997 se zavrže.
O b r a z l o ž i t e v
1. Pritožnik je dne 1.2.1997 posredoval Ustavnemu sodišču sklep Okrožnega sodišča v Novi Gorici št. Ks 13/97 z dne 30.1.1997 o podaljšanju odrejenega pripora in o zavrnitvi predloga o odpravi pripora proti položitvi varščine, ki ga je podal po svoji zagovornici, dne 11.2.1997 pa je poslal še pritožbo zoper navedeni sklep in sklep Višjega sodišča v Kopru št. Kp 33/97 z dne 6.2.1997, s katerim je bila pritožba zavrnjena kot neutemeljena. Iz vsebine posredovanih sklepov in vloge je bilo mogoče smiselno razbrati, da pritožnik vlaga oziroma želi vložiti zoper v izreku tega sklepa navedeni sodni odločitvi ustavno pritožbo.
2. Z dopisom Ustavnega sodišča z dne 14.2.1997 je bil pritožnik pozvan, da v roku osmih dni svojo vlogo dopolni v skladu z zahtevami iz 53. člena Zakona o Ustavnem sodišču (Uradni list RS, št. 15/94, v nadaljevanju: ZUstS). Izrecno je bil opozorjen, da je potrebno v ustavni pritožbi navesti poleg posamičnega akta, ki se spodbija, tudi dejstva, ki pritožbo utemeljujejo in domnevno kršene človekove pravice in temeljne svoboščine.
Opozorjen je bil tudi na posledice, če tega v postavljenem roku ne stori.
3. Pritožnik je pisanje Ustavnega sodišča v redu prejel, vendar vloge v postavljenem roku ni dopolnil. Ker je vloga ostala pomanjkljiva do te mere, da je ni bilo mogoče preizkusiti, jo je bilo treba v skladu z določbo 4. alinee prvega odstavka 55. člena ZUstS zavreči.
4. Senat Ustavnega sodišča je sprejel ta sklep na podlagi 4. alinee prvega odstavka 55. člena ZUstS v sestavi: predsednik senata dr. Boštjan M. Zupančič in člana dr. Peter Jambrek in dr. Janez Šinkovec.
Predsednik senata
dr. Boštjan M. Zupančič
Up-100/97
Natisni
Opravilna št.:
Up-100/97
Datum odločitve:
2. 7. 1997
ECLI:
ECLI:SI:USRS:1997:Up.100.97
Akt:
Ustavna pritožba J. C. in podjetja C. d.o.o. zoper odločbo Republiškega senata za prekrške št. Pp 3863/95 z dne 14.1.1997 v zvezi z odločbo o prekršku Sodnika za prekrške Brežice št. P 2454 z dne 20.3.1995
Izrek:
Ustavna pritožba J. C. in podjetja C. d.o.o. zoper odločbo Republiškega senata za prekrške v zvezi z odločbo o prekršku Sodnika za prekrške Brežice se zavrže.
Evidenčni stavek:
Ustavno sodišče zavrže ustavno pritožbo, če ni izpolnjena procesna predpostavka izčrpanosti pravnih sredstev zoper izpodbijani posamični akt.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o Ustavnem sodišču (ZUstS), 51., 2. in 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
27. 3. 1997
Vrsta odločitve:
sklep
Vrsta rešitve:
zavrženje
Dokument:
US18466
Up-100/97
2.7.1997
S K L E P
Ustavno sodišče je v postopku za preizkus ustavne pritožbe J. C. iz B., B. 69 in C., P. za t., p. in s. d.o.o., B., B. 69, ki ga zastopa pooblaščenka J. C. iz B. na seji senata dne 2. julija 1997
s k l e n i l o:
Ustavna pritožba J. C. in podjetja C. d.o.o. zoper odločbo Republiškega senata za prekrške št. Pp 3863/95 z dne 14.1.1997 v zvezi z odločbo o prekršku Sodnika za prekrške Brežice št. P 2454 z dne 20.3.1995 se zavrže.
O b r a z l o ž i t e v
1. Gospa J. C. je dne 26.3.1997 vložila kot odgovorna oseba in kot pooblaščenka pravne osebe C. - P. za t., p. in s. B. d.o.o. ustavno pritožbo zoper odločbi, navedeni v izreku tega sklepa. Ker je bila ustavna pritožba pomanjkljiva do te mere, da je ni bilo mogoče preizkusiti, je Ustavno sodišče vlagateljico pozvalo, da jo v postavljenem roku ustrezno dopolni.
2. Tudi po dopolnitvi z dne 17.4.1997 ostaja vloga nepopolna, saj vlagateljica kljub izrecnemu pozivu ni opredelila, katere človekove pravice in temeljne svoboščine naj bi ji bile kršene kot odgovorni osebi oziroma katere so tiste ustavne pravice pravne osebe, ki naj bi bile prizadete z izpodbijanima odločbama. Poleg tega je iz dopolnitve razvidno, da v obravnavani zadevi nista ne odgovorna in ne pravna oseba izčrpali izrednega pravnega sredstva - zahteve za sodno varstvo, kot se to zahteva po določbi 51. člena Zakona o Ustavnem sodišču (Uradni list RS, št. 15/94 - v nadaljevanju: ZUstS).
3. Zaradi navedene vsebinske pomanjkljivosti in hkrati zato, ker v obravnavanem primeru ni izpolnjena procesna predpostavka izčrpanosti pravnih sredstev zoper izpodbijano odločitev organov za prekrške, je Ustavno sodišče ustavno pritožbo zavrglo.
4. Senat Ustavnega sodišča je sprejel ta sklep na podlagi 2. in 4. alinee prvega odstavka 55. člena ZUstS v sestavi: predsednik senata dr. Boštjan M. Zupančič in člana dr. Peter Jambrek in dr. Janez Šinkovec.
Predsednik senata
dr. Boštjan M. Zupančič
Up-6/95
Natisni
Opravilna št.:
Up-6/95
Datum odločitve:
26. 6. 1997
ECLI:
ECLI:SI:USRS:1997:Up.6.95
Akt:
Postopek za preizkus ustavne pritožbe zoper sklep Sekretariata za urejanje prostora Občine Ljubljana - Center št. 362- 423/92/MZ-MS, 351-168/92-07/MZ-Ms z dne 9.11.1994
Izrek:
Postopek za preizkus ustavne pritožbe zoper sklep Sekretariata za urejanje prostora Občine Ljubljana - Center se ustavi.
Evidenčni stavek:
Ustavno sodišče je postopek preizkusa ustavne pritožbe ustavilo, ker sta pritožnika umaknila ustavno pritožbo.
Geslo:
Umik ustavne pritožbe.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
10. 1. 1995
Vrsta odločitve:
sklep
Vrsta rešitve:
ustavitev
Dokument:
US18450
Up-6/95
26.6.1997
S K L E P
Ustavno sodišče je v postopku za preizkus ustavne pritožbe P. in N. M. iz L., ki ju zastopa Z. Š., odvetnica v L. na seji senata dne 26.6.1997
s k l e n i l o :
Postopek za preizkus ustavne pritožbe zoper sklep Sekretariata za urejanje prostora Občine Ljubljana - Center št. 362- 423/92/MZ-MS, 351-168/92-07/MZ-Ms z dne 9.11.1994 se ustavi.
O b r a z l o ž i t e v
Pritožnika sta ustavno pritožbo zoper izpodbijani sklep vložila na podlagi drugega odstavka 51. člena Zakona o Ustavnem sodišču (Uradni list RS, št.15/94) še pred izčrpanjem rednega pravnega sredstva. V njej navajata, da jima je z izpodbijanim sklepom kršena njuna pravica do zasebne lastnine, ustavno načelo enakosti in da jima s čakanjem na zaključek redne pravne poti nastaja nepopravljiva škoda.
Pritožnika sta z vlogo z dne 22.4.1997 sporočila, da umikata ustavno pritožbo, ker je Ministrstvo za okolje in prostor kot pritožbeni organ s svojo odločbo odpravilo izpodbijano odločbo.
Ustavno sodišče je sprejelo ta sklep na podlagi 6. člena Zakona o Ustavnem sodišču v sestavi: predsednik senata dr. Tone Jerovšek in člana mag. Matevž Krivic in dr. Lovro Šturm.
Predsednik senata
dr. Tone Jerovšek
Up-79/97
Natisni
Opravilna št.:
Up-79/97
Datum odločitve:
26. 6. 1997
ECLI:
ECLI:SI:USRS:1997:Up.79.97
Akt:
Ustavna pritožba Sklada Republike Slovenije za razvoj d.d. zoper Poročilo, mnenje in priporočila Računskega sodišča Republike Slovenije o reviziji računovodskih izkazov za leto 1994 Sklada Republike Slovenije za razvoj, d.d., št. 1206-3/95- 25 z dne 24.12.1997 s predlogom za zadržanje izvrševanja 1. priporočila Računskega sodišča ter s pobudo za oceno ustavnosti četrtega odstavka 24. člena Zakona o računskem sodišču (Uradni list RS, št. 48/94)
Izrek:
Postopek za preizkus ustavne pritožbe Sklada Republike Slovenije za razvoj d.d. zoper Poročilo, mnenje in priporočila Računskega sodišča Republike Slovenije o reviziji računovodskih izkazov za leto 1994 Sklada Republike Slovenije za razvoj, d.d., s predlogom za zadržanje izvrševanja 1. priporočila Računskega sodišča ter s pobudo za oceno ustavnosti četrtega odstavka 24. člena Zakona o računskem sodišču se ustavi.
Evidenčni stavek:
Ustavno sodišče ustavi postopek, če pritožnik ustavno pritožbo umakne.
Geslo:
Ustavitev postopka zaradi umika ustavne pritožbe.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
10. 3. 1997
Vrsta odločitve:
sklep
Vrsta rešitve:
ustavitev
Dokument:
US18453
Up-79/97
26.6.1997
S K L E P
Ustavno sodišče je v postopku za preizkus ustavne pritožbe Sklada Republike Slovenije za razvoj d.d., ki ga zastopa M. S. odvetnik v L. na seji senata dne 26. junija 1997
s k l e n i l o :
Postopek za preizkus ustavne pritožbe Sklada Republike Slovenije za razvoj d.d. zoper Poročilo, mnenje in priporočila Računskega sodišča Republike Slovenije o reviziji računovodskih izkazov za leto 1994 Sklada Republike Slovenije za razvoj, d.d., št. 1206-3/95-25 z dne 24.12.1997 s predlogom za zadržanje izvrševanja 1. priporočila Računskega sodišča ter s pobudo za oceno ustavnosti četrtega odstavka 24. člena Zakona o računskem sodišču (Uradni list RS, št. 48/94) se ustavi.
O b r a z l o ž i t e v
Pritožnik je dne 8.3.1997 vložil v izreku navedeno ustavno pritožbo s predlogom za zadržanje izvrševanja, ki je vsebovala tudi pobudo za oceno ustavnosti četrtega odstavka 24. člena Zakona o računskem sodišču (Uradni list RS, št. 48/94). Z dopisom z dne 28.4.1997 je prvo vlogo v celoti umaknil. Zato je bilo potrebno postopek ustaviti.
Senat Ustavnega sodišča je sprejel ta sklep na podlagi 6. člena Zakona o Ustavnem sodišču (Uradni list RS, št. 15/94) v sestavi: predsednik senata dr. Tone Jerovšek in člana mag. Matevž Krivic in dr. Lovro Šturm.
Predsednik senata:
dr. Tone Jerovšek
Up-178/95
Natisni
Opravilna št.:
Up-178/95
Datum odločitve:
23. 6. 1997
ECLI:
ECLI:SI:USRS:1997:Up.178.95
Akt:
Ustavna pritožba D. C., M. F. in A. D. zoper sklep Višjega sodišča v Ljubljani št. II Cp 723/95 z dne 5. julija 1995
Izrek:
Ustavna pritožba D. C., M. F. in A. D. zoper sklep Višjega sodišča v Ljubljani se zavrže.
Evidenčni stavek:
Ustavno sodišče zavrže prepozno vloženo ustavno pritožbo (po poteku zakonskega roka iz 52. čl. ZUstS).
Vložitev revizije, ki na podlagi zakonske določbe ni dopustna roka za vložitev ustavne pritožbe ne more podaljšati.
Geslo:
Rok za vložitev ustavne pritožbe (60 dni).
Pravna podlaga:
Zakon o pravdnem postopku (ZPP), 443. čl.

Zakon o Ustavnem sodišču (ZUstS), 52., 1. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
24. 11. 1995
Vrsta odločitve:
sklep
Vrsta rešitve:
zavrženje
Dokument:
US18423
Up-178/95
23.6.1997
S K L E P
Ustavno sodišče je v postopku za preizkus ustavne pritožbe D. C., M. F. in A. D. iz L. na seji senata dne 23. junija 1997 s k l e n i l o :
Ustavna pritožba D. C., M. F. in A. D. zoper sklep Višjega sodišča v Ljubljani št. II Cp 723/95 z dne 5. julija 1995 se zavrže.
O b r a z l o ž i t e v
1. Pritožniki so dne 24. novembra 1995 vložili ustavno pritožbo zoper sklep Višjega sodišča v Ljubljani, ki jim je bil vročen 21. avgusta 1995. Zoper sklep pritožbenega sodišča so dne 20. septembra 1995 vložili revizijo, ki pa jo je s sklepom št. V P 1117/94 z dne 9. oktobra 1995 Okrajno sodišče v Ljubljani kot nedopustno zavrglo.
2. Po prvem odstavku 52. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) se lahko ustavna pritožba vloži v roku 60 dni od vročitve posamičnega akta, zoper katerega je ustavna pritožba mogoča. V skladu s tretjim odstavkom 52. člena ZUstS lahko Ustavno sodišče v posebej utemeljenih primerih izjemoma odloča tudi o ustavni pritožbi, ki je vložena po izteku roka, predpisanega za njeno vložitev.
3. Na podlagi določbe četrtega odstavka 443. člena Zakona o pravdnem postopku revizija zoper sklep, izdan v pravdi zaradi motenja posesti, ni dopustna. Zakonski rok določen za vložitev ustavne pritožbe, zato začne teči od vročitve drugostopenjskega sklepa strankam, ko postane sklep pravnomočen. Sklep Višjega sodišča v Ljubljani št. V P 1117/95 je bil pritožnikom vročen 21. avgusta 1995 in bi bili zoper ta sklep upravičeni vložiti ustavno pritožbo v nadaljnjih 60 dneh. Vložitev revizije, ki na podlagi zakonske določbe ni dopustna, roka za vložitev ustavne pritožbe ne more podaljšati.
4. Pritožniki so ustavno pritožbo vložili 24. novembra 1995, torej po poteku zakonskega roka. Ker je ustavna pritožba vložena prepozno, za njeno obravnavanje pa ni razlogov, določenih v tretjem odstavku 52. člena ZUstS, jo je bilo potrebno zavreči.
5. Ustavno sodišče je sprejelo ta sklep na podlagi prve alinee prvega odstavka 55. člena ZUstS v senatu: predsednik mag. Janez Snoj in člana Franc Testen in dr. Lojze Ude.
Predsednik senata
mag. Janez Snoj
Up-152/95
Natisni
Opravilna št.:
Up-152/95
Datum odločitve:
23. 6. 1997
ECLI:
ECLI:SI:USRS:1997:Up.152.95
Akt:
Ustavna pritožba M. D. iz M. zoper sodbo Vrhovnega sodišča RS št. II Ips 23/94 z dne 18. maja 1995 v zvezi s sodbo Višjega sodišča v Mariboru št. Cp 221/93 z dne 21. septembra 1993 in sodbo Temeljnega sodišča v Mariboru, Enote v Mariboru, št. I P 347/92 z dne 17. novembra 1992
Izrek:
Ustavna pritožba M. D. iz M. zoper sodbo Vrhovnega sodišča RS v zvezi s sodbo Višjega sodišča v Mariboru in sodbo Temeljnega sodišča v Mariboru, Enote v Mariboru se zavrže.
Evidenčni stavek:
Ustavno sodišče zavrže ustavno pritožbo, ki je vložena po izteku roka, predpisanega za njeno vložitev.
Geslo:
Rok za vložitev ustavne pritožbe (60 dni).
Pravna podlaga:
Zakon o Ustavnem sodišču (ZUstS), 52., 1. al. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
20. 10. 1995
Vrsta odločitve:
sklep
Vrsta rešitve:
zavrženje
Dokument:
US18424
Up-152/95
23.6.1997
S K L E P
Ustavno sodišče je v postopku za preizkus ustavne pritožbe M. D. iz M., ki jo zastopa I. G., odvetnik v M. na seji senata dne 23. junija 1997
s k l e n i l o :
Ustavna pritožba M. D. iz M. zoper sodbo Vrhovnega sodišča RS št. II Ips 23/94 z dne 18. maja 1995 v zvezi s sodbo Višjega sodišča v Mariboru št. Cp 221/93 z dne 21. septembra 1993 in sodbo Temeljnega sodišča v Mariboru, Enote v Mariboru, št. I P 347/92 z dne 17. novembra 1992 se zavrže.
O b r a z l o ž i t e v
1. Pritožnica je dne 20. oktobra 1995 vložila ustavno pritožbo, s katero izpodbija v izreku tega sklepa navedene sodbe. Sodba Vrhovnega sodišča RS št. II Ips 23/93 je bila pritožnici oziroma njenemu pravnemu zastopniku vročena 11. julija 1995.
2. Po prvem odstavku 52. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) se lahko ustavna pritožba vloži v roku 60 dni od vročitve posamičnega akta, zoper katerega je ustavna pritožba mogoča. Po tretjem odstavku 52. člena ZUstS pa lahko Ustavno sodišče izjemoma v posebej utemeljenih primerih odloča tudi o ustavni pritožbi, ki je vložena po izteku roka, predpisanega za njeno vložitev.
3. Pritožnica je ustavno pritožbo vložila 20. oktobra 1995, to je po preteku 60 dnevnega roka od prejema sodbe Vrhovnega sodišča RS št. II Ips 23/93. Zaradi zamude v prvem odstavku 52. člena določenega roka, ustavna pritožba ni več dopustna.
Dopustna pa tudi ni glede na tretji odstavek 52. člena ZUstS, ker po oceni senata za izjemno obravnavo ni utemeljenih razlogov.
4. Ustavno sodišče je sprejelo ta sklep na podlagi prve alinee 55. člena ZUstS v senatu: predsednik mag. Janez Snoj in člana Franc Testen in dr. Lojze Ude.
Predsednik senata
mag. Janez Snoj
U-I-33/96
Natisni
Opravilna št.:
U-I-33/96
Datum odločitve:
11. 6. 1997
Objavljeno:
OdlUS VI, 90
ECLI:
ECLI:SI:USRS:1997:U.I.33.96
Akt:
Zakon o spremembah in dopolnitvah zakona o pokojninskem in invalidskem zavarovanju (Uradni list RS,š t. 7/96) (ZPIZ), 9. do 54. čl.
Izrek:
Postopek za preizkus pobude za začetek postopka za oceno ustavnosti 9. do 54. člena Zakona o spremembah in dopolnitvah Zakona o pokojninskem in invalidskem zavarovanju se ustavi.
Evidenčni stavek:
Ker sta pobudnika pobudo umaknila, je Ustavno sodišče postopek ustavilo.
Geslo:
Ustavitev postopka zaradi umika vloge.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Drago in Zlata Gregorin, Celje
Datum vloge:
21. 2. 1996
Vrsta odločitve:
sklep
Vrsta rešitve:
ustavitev
Dokument:
US18386
Dokument v PDF obliki:
U-I-33-96.pdf
113 KB
Prenesite datoteko
U-I-33/96
11.6.1997
S K L E P
Ustavno sodišče je v postopku za preizkus pobude Draga in Zlate Gregorin iz Celja na seji dne 11. junija 1997
s k l e n i l o :
Postopek za preizkus pobude za začetek postopka za oceno ustavnosti 9. do 54. člena Zakona o spremembah in dopolnitvah Zakona o pokojninskem in invalidskem zavarovanju (Uradni list RS, št. 7/96) se ustavi.
O b r a z l o ž i t e v
1. Pobudnika sta predlagala oceno ustavnosti v izreku tega sklepa navedenih določb zato, ker naj bi bile sprejete spremembe zakona v škodo že upokojenim osebam, kar pa naj bi bilo v nasprotju s sprejetimi načeli pravne države in posebej s členom 155 Ustave, ki prepoveduje povratno veljavo pravnih aktov.
2. V skladu s 26. členom Zakona o Ustavnem sodišču (Uradni list RS, št. 15/94 - v nadaljevanju: ZUstS) so bila pobudnikoma poslana pojasnila, ki jih je v zvezi z njuno in še nekaterimi drugimi pobudami podal nasprotni udeleženec. Pobudnika, pozvana tudi, da naj svojo vlogo dopolnita, sta sporočila, da pobudo umikata. Zato je Ustavno sodišče postopek ustavilo.
3. Ustavno sodišče je ta sklep sprejelo na podlagi 6. člena ZUstS v sestavi: predsednik dr. Lovro Šturm in sodniki dr. Peter Jambrek, dr. Tone Jerovšek, mag. Matevž Krivic, dr. Janez Šinkovec, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
P r e d s e d n i k
dr. Lovro Šturm